Ulkomaiset lähetysseurannat antavat usein tiedon ”Lähetys on Tullissa” tai ”Held by Customs”. Lähetykset eivät kuitenkaan ole Tullissa, vaan Postin tai muun kuljetusyrityksen varastossa. Jos lähetys pitää tullata, saat ilmoituksen tullattavasta lähetyksestä Postilta tai muulta kuljetusyritykseltä Suomessa. Ilmoitus voi tulla Postin lähetysseurantaan, OmaPostiin, tekstiviestinä, sähköpostina tai kirjeenä. Jos lähetystä kuljettaa jokin muu yritys kuin Posti, ja haluat tullata lähetyksen itse, sinun pitää yleensä ilmoittaa siitä kuljetusyritykselle. Vasta sen jälkeen saat kuljetusyritykseltä tullauksella tarvittavat tiedot, kuten MRN-numeron. Vasta kun olet tullannut ja maksanut verot, lähetys vapautuu, ja Posti tai kuljetusyritys voi toimittaa sen sinulle. Lisätietoa lähetyksen tullaamisesta.